Haavanhoito-ohjeet rintarauhasen stanssibiopsian jälkeen

|  |  |
| --- | --- |
| Kuvaus: | Rinnan iholta otettu koepala stanssilla: jälkihoito-ohje potilaalle. |

**TUTKIMUKSEEN VALMISTAUTUMINEN**

Ei erityistä valmistautumista.

**TUTKIMUKSEN KULKU**

Stanssibiopsiassa otetaan koepala rinnan iholta siten, että iholle ja kudokseen aiheutetaan mahdollisimman vähän arpimuodostusta. Koepala on pieni, joten koepalan ottokohdalle ei tarvitse laittaa ompeleita. Koepalakohdan päälle asetetaan gelatiinisieni ja haavaside.

Koepala menee tutkittavaksi patologille. Hoitava yksikkö ilmoittaa koepalan tuloksesta sinulle 2-4 viikon sisällä joko soittamalla tai kirjeitse.

**TUTKIMUKSEN JÄLKIHOITO**

Koepalan ottokohdalla voi ilmetä vähäistä vuotoa. Haavaside pidetään puhtaana ja kuivana 3 päivää, jonka jälkeen koepalakohdan voi kastella ja suihkuttaa.

Mikäli koepalakohdan paikalle tulee punoitusta tai märkimistä, voidaan siihen laittaa esim. Betadine tai Basibact voidetta, ellei ole todettua allergiaa neomysiinille tai basitrasiinille. Tarvittavaa voidetta saa apteekista ilman reseptiä.

Näytteenottopaikka paranee yleensä viikon tai kahden kuluessa. Jos tulee ongelmia koepalan ottokohdan paranemisen kanssa, ota tarvittaessa yhteys ensisijaisesti omaan terveyskeskuslääkäriin.

**YHTEYSTIEDOT**

Jos sinulle tulee kysyttävää tutkimuksesta tai jos ilmoitettu aika ei sovi: ota yhteyttä Röntgen 2 osastosihteereihin arkena klo 8.00 - 14.30 välisenä aikana puhelinnumeroon 017-173 307.

Lisätietoa kuvantamistutkimuksista ja niiden turvallisuudesta saat internetistä ​

[www.tutkimukseen.fi](http://www.tutkimukseen.fi/) ​

[www.stuk.fi](http://www.stuk.fi/)